### Resumé

Jf. budgetforliget for 2026 er forligspartierne positive overfor et tilskud på 3,5 mio. kr. til kultur- og idrætsprojektet "A til Z" i Ny Nørup, finansieret af "Pulje til fondsmedfinansiering". Der søges anlægsbevilling og rådighedsbeløb i 2025 til udbetaling af tilskuddet.

### Sagsfremstilling

Samtlige partier i [adresse] indgik 4. september 2025 et budgetforlig for budget 2026-2029, der fremlægges til Byrådets 2. behandling 1. oktober 2025 jf. anden sag på Byrådets dagsorden.

Af budgetforliget for budget 2026 fremgår flg.: Forligspartierne er positiv overfor et tilskud til kultur- og idrætsprojekt "A til Z" i Ny Nørup, medfinansieres af fondsfinansieringspuljen med 3,5 mio. kr.

Ideèn med projekt Nørup A-Z er et ønske om at gøre det endnu mere attraktivt at bo og flytte til Beth Nielsen og omegn samt at gøre det nemt for alle aldersgrupper at mødes og være fælles om en aktiv livsstil. Projektet består af flere delprojekter, der er tænkt som en helhed, men som kan etableres i etaper.

Nørup A-Z er et lokalt forankret udviklingsprojekt med en række lokale interessenter: Firehøje IF, FB Fodbold, Firehøjeskolen, Nørup Hallen, Fællesforeningen for Nørup-området, [adresse], områdets frivillige og andre lokale kræfter.

Tilskuddet vil gå til en eller flere dele af nedenstående tiltag som er en del af projektet A-Z i [adresse]:

* Sidste step ift. renovering af den nedslidte skolegård: Legeredskaber er indkøbt og opsat, men der mangler finansiering til gummiunderlaget
* Mindre udvidelse/ombygning af Nørup Hallen
* Multibane med kunstgræs.
* Etablering af fitness samt street-aktiviteter i byparken: Redskaber er indkøbt, der mangler finansiering til opsætning af redskaber,  etablering af underlag og basketbane.
* Flytning af petanquebaner
* Forskønnelse af området foran Sognegården

Foreningen bag projektet oplyste i foråret 2025 til forvaltningen, at de havde indsamlet ca. 2,9 mio. kr., heraf var ca. 0,95 mio. kr. allerede investeret i diverse redskaber. Endvidere var der fundet en privat sponsor, som gerne vil donere 1 mio. kr., under forudsætning af, at Vejle Kommune eller Kenneth Jakobsen’s Fond også er en del af projektet

Da anlægstilskuddet gives i 2025, skal Byrådet godkende de bevillingsmæssige konsekvenser af beslutningen.

### Økonomi

![](data:image/jpeg;base64...)

**Opsummering af de bevillingsmæssige konsekvenser**

Sagen medfører, at der gives anlægsbevilling og afsættes rådighedsbeløb i 2025 på 3,5 mio. kr. til kultur- og idrætsprojekt "A til Z". Udgiften finansieres af Pulje til fondsmedfinansiering.

### Sagens videre forløb

Sagen skal behandles i Byrådet

### Historik

#### Kommunaldirektøren indstiller, den 22. september 2025, punkt 225:

at de bevillingsmæssige konsekvenser godkendes jf. bevillingsskema under afsnittet Økonomi

####

#### Beslutning fra Økonomiudvalget, den 22. september 2025, punkt 225:

Anbefales.

### Beslutning

Godkendt.

Fraværende: Steven Kristensen

Fraværende: Jonathan Andresen

Fraværende: Ebbe Paulsen, i stedet mødte Erling Skov.